KTC จับมือ NUSA เอาใจคนซื้อคอนโด แบ่งชำระค่าทำสัญญา 0% นาน 6 เดือน
KTC จับมือ NUSA เอาใจสมาชิกซื้อคอนโด แบ่งชำระค่าทำสัญญา 0% นาน 6 เดือน สำหรับเงินทำสัญญา ตั้งแต่วันนี้ - 30 ธันวาคม 2558
21 ส.ค. 2558


นายระเฑียร ศรีมงคล (กลางซ้าย) ประธานเจ้าหน้าที่บริหาร และ นางจรูญศรี ศรีสุขสันต์ (ซ้าย) รองประธานเจ้าหน้าที่ – ธุรกิจร้านค้า บริษัท บัตรกรุงไทย จำกัด (มหาชน) หรือ KTC ร่วมกับ นายวิษณุ เทพเจริญ (กลางขวา) ประธานเจ้าหน้าที่บริหาร และ นายประสิทธิ์  อำภรณ์ (ขวา) ผู้ช่วยประธานเจ้าหน้าที่บริหาร “ณุศาศิริ” หรือ บริษัท ณุศาศิริ จำกัด (มหาชน)หรือ NUSA
มอบสิทธิพิเศษสุดสำหรับสมาชิกบัตรเครดิต และบัตรสินเชื่อพร้อมใช้เคทีซีทุกประเภทที่สนใจซื้อคอนโดมิเนียมภายใต้โปรเจค “ณุศา วัน (NUSA ONE)” ทั้ง 8 ทำเล โดยเฟสแรกเปิดให้จอง 3 โครงการ ได้แก่ ณุศาสเตท ทาวเวอร์ (NUSA State Tower) / ดีวารี อัพ เอกมัย (D Varee UP Ekkamai) / ดีวารี เรสซิเดนซ์ เกษตร-นวมินทร์ (D Varee Residence Kaset-Navamin) สามารถรับบริการแบ่งชำระ KTC FLEXI 0% นาน 6 เดือน สำหรับเงินทำสัญญา ตั้งแต่วันนี้ – 30 ธันวาคม 2558